b'\n_START_ARTICLE_\nSine qua non\n_START_PARAGRAPH_\nSine qua non (latin, \xc2\xabuten hvilket ikke\xc2\xbb) er et uttrykk som brukes om noe en ikke kan klare seg foruten. \xc2\xabBilen er blitt et sine qua non\xc2\xbb._NEWLINE_Uttrykket kommer fra jussen, og heter egentlig conditio sine qua non \xe2\x80\x93 \xc2\xabbetingelse uten hvilken ikke\xc2\xbb \xe2\x80\x93 og betyr da at et forhold eller en handling har v\xc3\xa6rt en ufravikelig betingelse for et bestemt utfall: A setter fra seg bilen med n\xc3\xb8kkelen i mens barna leker i n\xc3\xa6rheten. As s\xc3\xb8nn starter bilen og kj\xc3\xb8rer p\xc3\xa5 s\xc3\xb8steren. As uaktsomme handling er et conditio sine qua non for datterens skade. \xc3\x85 spise er et conditio sine qua non for \xc3\xa5 leve.'